ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

P R I M A R

Nr. ..................... din .................... 2026
REFERAT DE APROBARE
 la proiectul de hotărâre privind aprobarea Organigramei, statului de funcţii şi a numărului de personal la Spitalul de Psihiatrie Câmpulung Moldovenesc
În conformitate cu prevederile art. 15 din Hotărârea Guvernului nr. 56/2009 pentru aprobarea Normelor metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii și competenţe exercitate de Ministerul Sănătăţii către autorităţile administraţiei publice locale structura cu atribuții specifice în domeniu, la propunerea conducerii unității sanitare, aprobă:
- statele de funcţii ale unităţilor sanitare subordonate, cu încadrarea în normativele de personal şi în bugetul de venituri şi cheltuieli aprobat;

   
 - modificarea statelor de funcţii aprobate;

  
 - organigrama şi modificarea acesteia.
Prin adresa nr. 2684/07.10.2026, înregistrată cu nr. 34389/07.10.2026, Spitalul de Psihiatrie Câmpulung Moldovenesc a înaintat către Primăria municipiului Câmpulung Moldovenesc și Consiliului Local propunerile privind modificarea Organigramei și a Statului de funcții al spitalului. 
           Conform art. 129 alin.(2) lit. a) și alin. (3) lit. c) și art. 139 alin. (1), din Ordonanța de Urgență nr. 57/2019 privind Codul administrativ, cu modificările și completările ulterioare, Consiliul Local aprobă organigrama şi statul de funcţii al instituţiilor publice de interes local.
           Elaborarea organigramei şi a statelor de funcţii la Spitalul de Psihiatrie Câmpulung Moldovenesc s-a realizat în baza prevederile legislative specifice, după cum urmează:

          - Ordinul nr.1224/2010 din 16 septembrie 2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, actualizat;

          - Ordinul nr. 1706/2007 privind conducerea şi organizarea unităţilor şi compartimentelor de primire a urgenţelor;

          - Ordinul nr.1312/250/2020 din 22 iulie 2020 privind organizarea şi funcţionarea structurii de management al calităţii serviciilor de sănătate în cadrul unităţilor sanitare cu paturi şi serviciilor de ambulanţă, în procesul de implementare a sistemului de management al calităţii serviciilor de sănătate şi siguranţei pacientului;

        - Legea nr. 141/2025 privind unele măsuri fiscal-bugetare, cu modificările și completările ulterioare;

       -  Ordonanţa de urgenţă Nr. 84/2025 pentru modificarea şi completarea Legii nr. 95/2006 privind reforma în domeniul sănătăţii, precum şi pentru modificarea şi completarea unor acte normative;
       -  Hotărârea Guvernului nr. 146/2026 pentru stabilirea salariului de bază minim brut pe țară garantat în plată;
       -  Ordinul nr. 1077/2026 pentru modificarea şi completarea Regulamentului privind timpul de muncă, organizarea şi efectuarea gărzilor în unităţile publice din sectorul sanitar, aprobat prin Ordinul ministrului sănătăţii nr. 870/2004.
Statul de funcţii al Spitalului de Psihiatrie Câmpulung Moldovenesc este structurat pe două capitole, Asigurări și Bugetul de stat și cuprinde un număr total de 108 posturi, din care 5 posturi de conducere.
           Față de Organigrama și Statul de funcții aprobate prin Hotărârea Consiliului Local al municipiului Câmpulung Moldovenesc nr. 92 din 25 iunie 2026, au intervenit următoarele modificări:      
1. Începând cu data de 16.09.2026, postul contractual vacant, cu normă întreagă, pe perioadă nedeterminată, de medic specialist psihiatrie, din cadrul secției de psihiatrie, de la poziția nr. 13 din Statul de funcții CAP.I –Asigurări, se transformă în post de medic primar psihiatrie, ca urmare a promovării examenului de obținere a gradului profesional de medic primar, specialitatea psihiatrie,  conform Certificatului de medic primar seria P1, nr. 032896 eliberat la data de 10.08.2026 cu numărul 30654 și Deciziei .nr. 61/11.09.2026.

2. Începând cu data de 15.10.2026, postul contractual vacant, cu normă întreagă, pe perioadă nedeterminată, de medic rezident anul V, cu specialitatea psihiatrie din cadrul secției de psihiatrie de la poziția nr. 15 din Statul de funcții CAP.I –Asigurări, a fost  ocupat de d-na Giosan Caterina, ca urmare a promovării examenului organizat în luna septembrie 2026, conform raportului final al concursului nr. 2655 din 06.10.2026 și Deciziei nr. 70/06.10.2026.
3. Începând cu data de 07.10.2026, este numit cu delegație în funcția de asistent medical principal-șef, cu studii postliceale, domnul Vaideș Sirius-Alexandru, conform Deciziei nr. 73/07.10.2026, pentru o perioadă de până la 6 luni, interval în care se va organiza concurs pentru ocuparea acestei funcții.

4. Începând cu data de 01.10.2026, postul contractual vacant, cu normă întreagă, pe perioadă nedeterminată, de infirmieră debutantă, din cadrul secției de psihiatrie, de la poziția nr. 38 din Statul de funcții CAP.I –Asigurări, se transformă în post de infirmieră, ca urmare a promovării examenului de promovare în treaptă profesională din infirmieră debutantă în infirmieră,  conform Raportului final al examenului nr. 2553/29.09.2026  și Deciziei nr. 65/30.09.2026.

5. Începând cu data de 01.08.2026, postul de îngrijitor, cu studii generale, din cadrul secției de psihiatrie, de la poziția nr. 48 din Statul de funcții CAP. I–Asigurări, este  vacant ca urmare a încetării contractului individual de muncă, în baza art. 56 alin. (1) lit. c) din Legea nr. 53/2003 privind Codul muncii a domnului Mălin-Moroșan Nicușor-Valentin (titular post), conform Deciziei nr. 48/31.07.2026.

6. Începând cu data de 01.09.2026, dl. Coșciug Cosmin-Alexandru, de la poziția nr. 74 din Statul de funcții CAP. I–Asigurări, a trecut la gradația 1 de vechime.

7. Se transformă postul de asistent medical, cu studii postliceale, din cadrul ambulatoriu integrat cu cabinete în specialitatea neurologie de la poziția nr. 96 din Statul de funcții CAP. I–Asigurări în asistent medical debutant, cu studii postliceale.
       Menționăm că modificările propuse se încadrează în bugetul de venituri și cheltuieli al Spitalului de Psihiatrie, aprobat pentru anul 2026.
       Salariile personalului prevăzut în statul de funcţii capitolul I - Asigurări sunt asigurate din sumele primite de la Casa de Asigurări Sociale de Sănătate Suceava, în baza contractului încheiat.

        Salariile personalului prevăzut în statul de funcţii, capitolul II - Bugetul de stat sunt asigurate din bugetul Ministerului Sănătăţii Publice conform contractului de prestări servicii încheiat între Spitalul de Psihiatrie Câmpulung Moldovenesc şi Direcţia de Sănătate Publică Suceava, în baza Ordinului Ministrului Sănătăţii nr. 1029/2010 privind aprobarea modelului Contractului  pentru asigurarea unor cheltuieli de natura cheltuielilor de personal sau după caz, cheltuielilor materiale pentru bunuri şi servicii pentru cabinetele cuprinse în structura organizatorică a spitalului public din reţeaua autorităţilor administraţiei publice locale.

          Cu explicaţiile prezentate, supun aprobării Consiliului Local acest proiect de hotărâre.
 P R I M A R , 
Negură Mihăiţă

